Stüsslingen
Stüüslige (amtlich Stüsslingen) isch e Iiwohnergmein im Bezirk Gösge im Kanton Soledurn, Schwiiz.

Geografi 
Stüüslige isch es Bachziiledorf uf bode Sitte vom Stüüsliger Bach in ere Talmuelde nördlich vom Aaretau am Jurasüdfuess am Fuess vom Guge, im Soledurner Nideramt. D Gmeindsflächi umfasst 54,3 % langwirtschaftlichi Flächi, 36,7 % Waud und 8,9 % Sidligsflächi.

Nochbergmeine si Ärlischbach, Nedergösge, Loschdorf und Ror.

Gschicht 
Stüüslige isch zum erschte Mou gnennt worde im Johr 1226 aus Stuzelingen (1266 Stuselingen, 1288 Stüslingen).

Bevöukerig 
Quälle: Bundesamt für Statistik 2005

De Uusländeraateil isch 2010 bi 5,4 % gläge.

Religion 
25,2 % vo dr Iiwooner si im Johr 2000 evangelisch-reformiert gsii, 57,6 % römisch-katholisch.

Politik 
Bi dr Nationalrootswaale 2011 hät s das Ergebnis gää: BDP 5,2 %, CVP 27,8 %, EDU 0,2 %, EVP 0,2 %, FDP 17,1 %. GLP 2,7 %, GP 7,7 %, SP 9,6 %, SVP 28,7 %, Suschtigi 0,7 %.

Gmeindspresidänt isch dr Michael Wagner (Stand 2012).

Wirtschaft 
D Arbetslosigkeit isch im Johr 2011 bi 1,3 % gläge.

Sproch und Dialäkt 
Bi dr Voukszellig 2000 hei vo dr 945 Iiwohner 96,6 % Dütsch aus Hauptsproch aagää, 0,5 % Französisch, 0,6 % Italienisch und 2,3 % angeri Sproche.

Dr hochalemannisch Dialäkt vo Stüüslige ghört zue dr Dialäkt vo dr Region Oute, wo ähnlech si zue dr Aargauer Dialäkt.

Bilder

Weblink 

 www.stuesslingen.ch

Fuessnote 

Ort (Kanton Soledurn)